ઉપરની વાતને સમજાવતો એક લેખ પ્રસિદ્ધ મુસ્લિમ પત્રકાર એમ.જે. અકબરે (જેઓ હાલ કેન્દ્રમાં રાજ્યકક્ષાના વિદેશમંત્રી છે.) ‘સમભાવ’ની ‘બાયલાઈન’ કોલમમાં તા. ૭/૧૨/૨૦૦૦ના રોજ પ્રગટ કરેલો. તેઓ પોતાના આ લેખમાં લખે છે કે, "ઇસ્લામમાં રમજાન દરમિયાન શાંતિની કોઈ પરંપરા નથી. આરબોમાં મહોરમનો મહિનો એટલે કે શાંતિનો પરંપરાગત સમયગાળો ઇસ્લામ પૂર્વેનો છે અને મુસ્લિમોએ આ પરંપરાનો ભંગ કરબલાની ભયંકર લડાઈમાં કર્યો હતો. (જેમાં સુલતાન યાજિદે સન ૬૮૦માં ઈમામ હુસેનના ૭૨ અનુયાયીઓને પાણી વગર તડપાવી તડપાવીને મારી નાખ્યા હતા.) આ કટાર લેખક પોતાના લેખમાં આગળ લખે છે કે મુસ્લિમોમાં ઘણાં ઝનૂની તત્ત્વોને ખાત્રી છે કે જો તેઓ રમજાન દરમિયાન જેહાદ કરતાં કરતાં યુદ્ધમાં માર્યા જાય તો મરનારને જન્નત (સ્વર્ગ)માં જવાનો માર્ગ બમણો સુનિશ્ર્ચિત થઈ જાય છે. ઇસ્લામમાં એક એવી પણ માન્યતા છે કે જેહાદમાં લડતાં લડતાં કોઈ શહીદ થાય તો તેને જન્નત મળે છે અને જન્નતમાં ૭૨ કુંવારી હૂર તેને મળે છે.